Kæmpe kø: Islandsk burger-konge uddeler gratis burgere i Kødbyen





Tirsdag åbnede Tommi’s Burger Joint i Kødbyen, og det skete med uddeling af gratis burgere, fritter og sodavand hele dagen. Det blev hurtigt et hit og skabte lang kø helt ud på Halmtorvet.

Manden bag burgerbaren er Tomas Tómasson. Rygterne vil vide, at han kvaste MC Donald og Burger King på Island, men det afviser han beskedent overfor Vesterbro Nyt.

Ikke desto mindre har ingen af de amerikanske burgermastodonter endnu fået fodfæste på den barske vulkanø.

Tomas er ved at åbne sin syvende burgerjoint på Island og åbner også i Oslo til august. Han har allerede åbnet i London og Berlin og nu København.

Åbningstilbuddet varer hele dagen og de lukker først klokken 22.

Hvis du gerne vil have gratis burgere, fritter og sodavand finder du Tommi’s Burger Joint på Høkerboderne 23 i Kødbyen.